Lapsikorotus maksetaan yhdestä, kahdesta tai kolmesta taikka useammasta lapsesta. Korotus on päiväkohtainen.
1.1.2022 alkaen lapsikorotus oli yhdestä lapsesta 5,41 euroa päivässä, kahdesta lapsesta 7,95 euroa päivässä ja kolmesta tai useammasta lapsesta 10,25 euroa päivässä.
Vuonna 2023 voimassa on väliaikainen lapsikorotuksen korotus. Lapsikorotuksen määrä vuonna 2023 on yhden lapsen perheessä 7,01 euroa päivässä, kahden lapsen perheessä 10,29 euroa päivässä ja vähintään kolmen lapsen perheissä 13,26 euroa päivässä.
Osa lapsikorotusta nyt saavista työnhakijoista kuuluu perheeseen, joka saa asumistukea tai toimeentulotukea. Lapsikorotusten poistaminen voi tulla huomioitavaksi toimeentulotuessa tai asumistuessa. Osalle lapsikorotusta nyt saavista työnhakijoista lapsikorotuksen poistaminen voi merkitä uutta oikeutta toimeentulotukeen tai asumistukeen.